stanford-oval/wikipedia huggingface dataset:
รายชื่อจุดข้ามแม่น้ำโขง
จีน

จุดข้ามแม่น้ำโขงช่วงประเทศจีน ประกอบไปด้วย
สะพานรถไฟเป่าซาน–ต้าหลี่
สะพานเชียงรุ่งแห่งใหม่, ยูนนาน (G214)
สะพานเชียงรุ่งแห่งเก่า, ยูนนาน
สะพานเขื่อนจิงหง, ยูนนาน
สะพานล้านช้างสู่ซือเหมา (S309), ยูนนาน
สะพานหลิงชางสู่จิงกู่ (G323), ยูนนาน
สะพานเขื่อนต้าเฉาซาน, ยูนนาน
สะพานม่านวาน (G214 สายเก่า), ยูนนาน
สะพานหลินซางสู่ต้าหลี่, ยูนนาน
สะพานหลินเสียงสู่หลู่ฉี, ยูนนาน
สะพานฉางหนิงสู่ Goujie, ยูนนาน
ทางด่วนเป่าซานสู่ต้าหลี่ (G56), ยูนนาน
สะพานเป่าซานสู่ต้าหลี่แห่งเก่า (G320), ยูนนาน
ถนนเขตปกครองตนเอง X088, ยูนนาน
สะพานเทียนแบกซิน, ยูนนาน
สะพานกิจิ๋ว, ยูนนาน
สะพาน Luqiang, ยูนนาน
สะพาน Biaocun, ยูนนาน
สะพาน Shangsongping, ยูนนาน
สะพาน Hetaoping, ยูนนาน
สะพาน Tu’e, ยูนนาน
สะพาน Atadeng, ยูนนาน
สะพานทางหลวงมณฑล S311, ยูนนาน
สะพาน Zhongcun, ยูนนาน
สะพาน Jinman, ยูนนาน
สะพาน Yingpan, ยูนนาน
สะพานถนนเขตปกครองตนเอง Q20, ยูนนาน
สะพาน Wendeng, ยูนนาน
สะพาน Qingmenkou, ยูนนาน
สะพาน Lazhuhe, ยูนนาน
สะพาน Baishiping, ยูนนาน
สะพาน Zhongpai, ยูนนาน
สะพาน Weida, ยูนนาน
สะพาน Qiqi, ยูนนาน
สะพาน Fuchuan, ยูนนาน
สะพาน Zhonglu, ยูนนาน
สะพาน Jigetu, ยูนนาน
สะพาน Gongle, ยูนนาน
สะพาน Xialuoga, ยูนนาน
สะพาน Nuoge, ยูนนาน
สะพาน Gongchang, ยูนนาน
สะพาน Zhuangfang, ยูนนาน
สะพาน Muzuoluo, ยูนนาน
สะพาน Diziluo, ยูนนาน
สะพาน Kangpu, ยูนนาน
สะพาน Yezhi, ยูนนาน
สะพาน Geding, ยูนนาน
สะพาน Bading, ยูนนาน
สะพาน Badi, ยูนนาน
สะพานเขื่อน Badi, ยูนนาน
สะพาน Achidaga, ยูนนาน
สะพาน Cizhong, ยูนนาน
สะพานยันเหมิน ยูนนาน
สะพานเยก้า, ยูนนาน
สะพานหย่งซี, ยูนนาน
สะพานสียงกู, ยูนนาน
สะพานนินอง, ยูนนาน
สะพานหมิงหยง, ยูนนาน
สะพานทางหลวงยูนนาน–ทิเบต 1 (G214), ยูนนาน
สะพานทางหลวงยูนนาน–ทิเบต 2 (G214), ยูนนาน
สะพานอาตง, ทิเบต
สะพานชูบา, ทิเบต
สะพานมูซู, ทิเบต
สะพานไรด์, ทิเบต
สะพาน Suxue, ทิเบต
สะพาน Leding, ทิเบต
สะพาน Dingxue, ทิเบต
สะพานทางหลวงเสฉวน–ทิเบตแห่งเก่า, ทิเบต
สะพานทางหลวงเสฉวน–ทิเบตแห่งใหม่ (G318), ทิเบต
พม่า/ลาว

จุดข้ามแม่น้ำโขงช่วงระหว่างประเทศพม่าและประเทศลาว ประกอบไปด้วย
พม่า/ลาว > เชียงลาบ–เชียงกก, หลวงน้ำทา

สะพานมิตรภาพพม่า–ลาว
ลาว

จุดข้ามแม่น้ำโขงช่วงประเทศลาว ประกอบไปด้วย
ลาว > จำปาศักดิ์

สะพานปากเซ
สะพานเมืองคอง
ลาว > ไชยบุรี–หลวงพระบาง

สะพานปากโขน–ท่าเดื่อ
ลาว > อุดมไซ–ไชยบุรี

สะพานเมืองเงิน–ปากแบ่ง
ลาว > ไชยบุรี–แขวงเวียงจันทน์

สะพานปากเล
ไทย/ลาว

จุดข้ามแม่น้ำโขงช่วงระหว่างประเทศไทยและประเทศลาว ประกอบไปด้วย
ไทย/ลาว > หนองคาย–นครหลวงเวียงจันทน์

สะพานมิตรภาพไทย–ลาว 1 (หนองคาย–เวียงจันทน์)
ไทย/ลาว > มุกดาหาร–สะหวันนะเขต

สะพานมิตรภาพไทย–ลาว 2 (มุกดาหาร–สะหวันนะเขต)
ไทย/ลาว > นครพนม–ท่าแขก

สะพานมิตรภาพไทย–ลาว 3 (นครพนม–คำม่วน)
ไทย/ลาว > เชียงของ–ห้วยทราย

สะพานมิตรภาพไทย–ลาว 4 (เชียงของ–ห้วยทราย)
ไทย/ลาว > บึงกาฬ–บอลิคำไซ

สะพานมิตรภาพไทย–ลาว 5 (บึงกาฬ–บอลิคำไซ)
ไทย/ลาว > อุบลราชธานี–สาละวัน

สะพานมิตรภาพไทย–ลาว 6 (นาตาล–ละคอนเพ็ง)
ไทย/ลาว > เลย–เวียงจันทน์

สะพานมิตรภาพไทย–ลาว 7 (เลย–แขวงเวียงจันทน์)
ไทย/ลาว > อุบลราชธานี–แขวงจำปาศักด์

สะพานมิตรภาพไทย–ลาว 8 (อุบลราชธานี–จำปาศักดิ์)
กัมพูชา

จุดข้ามแม่น้ำโขงช่วงประเทศกัมพูชา ประกอบไปด้วย
กัมพูชา > สตึงแตรง

สะพานสตึงแตรง (แม่น้ำโขง)
สะพานเซกอง (แม่น้ำเซกอง)
กัมพูชา > กำปงจาม

สะพานคีสูณา
กัมพูชา > กันดาล

สะพานเปรกตามัก
กัมพูชา > พนมเปญ

สะพานมุนีวงศ์ (แม่น้ำบาสัก)
กัมพูชา > กันดาล–พนมเปญ

สะพานตาเขมา (แม่น้ำบาสัก)
กัมพูชา > กันดาล–ไพรแวง

สะพานเนียกเลิง
เวียดนาม

จุดข้ามแม่น้ำโขงช่วงประเทศเวียดนาม ประกอบไปด้วย
สะพานหมีถ่วน (จังหวัดเตี่ยนซาง–จังหวัดหวิญล็อง)
สะพานสักเหมียว (จังหวัดเตี่ยนซาง–จังหวัดเบ๊นแจ)
สะพานห่ามลวง (จังหวัดเบ๊นแจ)
สะพานโก๋เจียน (จังหวัดเบ๊นแจ–จังหวัดจ่าวิญ)
สะพานกาวหลัญ (จังหวัดด่งท้าป)
สะพานหว่ามก๊ง (จังหวัดด่งท้าป–เมืองเกิ่นเทอ)
สะพานเกิ่นเทอ (จังหวัดหวิญล็อง–เมืองเกิ่นเทอ)
สะพานมิตรภาพไทย–ลาว สร้างขึ้นด้วยเงินทุนจากออสเตรเลีย สร้างแล้วเสร็จและเปิดในปี พ.ศ. 2537 เชื่อมระหว่างไทยและลาวใช้ข้ามแม่น้ำโขง
สะพานเกิ่นเทอ
ไทยศึกษา

ไทยศึกษา หรือ ไทยคดีศึกษา เป็นการศึกษาวิจัยที่รวมรวบผู้เชี่ยวชาญสาขาต่างๆ เช่นประวัติศาสตร์ มานุษยวิทยา ศาสนศึกษา รัฐศาสตร์ ภาษาไทย วรรณคดีไทย และดนตรีศึกษา เพื่อศึกษาวิจัยในประเด็นเกี่ยวกับประเทศไทยและชาติพันธุ์ไต
แหล่งข้อมูลอื่น

สยามสมาคม
สถาบันไทยศึกษา จุฬาลงกรณ์มหาวิทยาลัย
สถาบันไทยคดีศึกษา เก็บถาวร 2011-12-28 ที่ เวย์แบ็กแมชชีน มหาวิทยาลัยธรรมศาสตร์
Thai Studies เก็บถาวร 2011-07-20 ที่ เวย์แบ็กแมชชีน ที่มหาวิทยาลัยวิสคอนซิน แมดิสัน
National Thai Studies Centre ที่มหาวิทยาลัยแห่งชาติออสเตรเลีย
Thaiistik (Universität Hamburg)http://thaiistik-gesellschaft.de/
คดีปราสาทพระวิหาร

สำหรับการตีความใหม่ใน พ.ศ. 2554 ดูที่ กรณีการตีความคำพิพากษาคดีปราสาทพระวิหาร
| ปราสาทพระวิหาร (คดีระหว่างกัมพูชาและไทย)> Temple of Preah Vihear (Cambodia v. Thailand) |
| --- | --- |

สาระแห่งคดี
ข้อกล่าวหา: ไทยยึดดินแดนโดยรอบซากปราสาทพระวิหาร
คำร้อง: ขอให้ศาลฯ ประกาศให้อำนาจอธิปไตยดินแดนเหนือปราสาทเป็นของกัมพูชา และไทยมีพันธกรณีต้องถอนทหารที่ประจำอยู่ที่ปราสาท
คู่ความ
ผู้ร้อง:  กัมพูชา
ผู้คัดค้าน:  ไทย
ศาล
ศาล: ศาลยุติธรรมระหว่างประเทศ
ตุลาการ: ประธาน: โบดาน วินิอาร์สกิ  ตุลาการ:ริคาร์โด อาลฟาโร ลูซิโอ มอเรโน กินตานา เวลลิงตัน คู เพอร์ซี สเปนเดอร์ จูลส์ บาเดอวังต์ อับดุล บาดาวี เจรัลด์ ฟิตซ์มอริส วลาดิเมียร์ คอเรดสกี โคะทะโระ ทะนะกะ โจเซ่ บุสตามันเต อี ริเบโร เกตาโน มอเรลลี สปีโรปูลอส
วินิจฉัย
" ปราสาทพระวิหารตั้งอยู่ในอาณาเขตกัมพูชา ไทยมีพันธกรณีต้องถอนทหารหรือตำรวจที่ประจำอยู่ที่นั่น และให้คืนวัตถุที่นำออกจากปราสาทตั้งแต่ปี 2497 แก่กัมพูชา "
ลงวันที่: 15 มิถุนายน 2505
กฎหมาย: หลักการยอมรับโดยปริยาย (tacit acceptance)
เว็บไซต์
Temple of Preah Vihear (Cambodia v. Thailand)
คดีปราสาทพระวิหาร เป็นกรณีพิพาทเรื่องอาณาเขตระหว่างราชอาณาจักรกัมพูชากับราชอาณาจักรไทย ซึ่งเริ่มขึ้นเมื่อปี 2501 จากปัญหาการอ้างสิทธิเหนือบริเวณปราสาทพระวิหาร ซึ่งตั้งอยู่ที่ชายแดนไทยด้านอำเภอกันทรลักษ์ จังหวัดศรีสะเกษ และชายแดนกัมพูชาด้านจังหวัดพระวิหาร เกิดจากการที่ทั้งไทยและกัมพูชา ถือแผนที่ปักปันเขตแดนตามแนวสันปันน้ำของเทือกเขาพนมดงรักคนละฉบับ ทำให้เกิดปัญหาพื้นที่ทับซ้อนของทั้งสองฝ่ายในบริเวณที่เป็นที่ตั้งของตัวปราสาท โดยภาคีทั้งสองได้ยินยอมให้มีการพิจารณาปัญหาดังกล่าวขึ้นที่ศาลยุติธรรมระหว่างประเทศ (ศาลโลก) ณ กรุงเฮก ประเทศเนเธอร์แลนด์ ในปี 2502
คดีนี้ศาลโลกได้ตัดสินให้ตัวปราสาทพระวิหารตกเป็นของกัมพูชา เมื่อวันที่ 15 มิถุนายน 2505 ด้วยคะแนนเสียง 9 ต่อ 3 โดยใช้หลักกฎหมายการยอมรับโดยปริยาย (tacit acceptance) เนื่องจากรัฐบาลสยามไม่โต้แย้งแผนที่ซึ่งนักภูมิศาสตร์ฝรั่งเศสจัดทำขึ้นตามคำขอของรัฐบาลสยามเอง
ต่อมาในปี 2554 หลังกัมพูชาขึ้นทะเบียนปราสาทพระวิหารเป็นแหล่งมรดกโลกของยูเนสโก ได้เกิดกรณีพิพาทด้วยอาวุธขึ้นโดยรอบปราสาท ทำให้กัมพูชาขอให้ศาลโลกตีความคำพิพากษาปี 2505 อีกครั้งในกรณีเกี่ยวกับ "บริเวณโดยรอบปราสาท"
เบื้องหลัง

หลังจากกัมพูชาได้รับเอกราชจากฝรั่งเศสในวันที่ 19 ธันวาคม พ.ศ. 2493 ประเทศไทยได้เป็นประเทศแรกที่ได้ให้การรับรอง จนมีการตั้งสำนักผู้แทนทางการทูตขึ้นที่กรุงพนมเปญและสัมพันธภาพก็เจริญมาด้วยดีโดยตลอด จนกระทั่งในปี พ.ศ. 2501 เอกอัครราชทูตกัมพูชาประจำสหราชอาณาจักร ซัมซารี เขียนบทความเกี่ยวกับสิทธิเหนือปราสาทเขาพระวิหารลงในนิตยสาร กัมพูชาวันนี้ (le Combodge d'aujourd'hui) มีเนื้อหาส่วนหนึ่งระบุว่า "ไทยอ้างสิทธิเหนือวิหารนี้ โดยการใช้กำลังทหารเข้ายึดเอาพระวิหาร-อันเป็นการกระทำแบบฮิตเลอร์" จากนั้นมาวิทยุและหนังสือพิมพ์ของกัมพูชาพาดพิงเรื่องสิทธิเหนือปราสาทเขาพระวิหารนี้อยู่เรื่อย ๆ จนเกิดกระแสทวงเขาพระวิหารคืนจากไทย แต่ยังไม่รุนแรงนัก นอกจากนี้ยังมีเหตุการณ์ปล้นสะดมทางชายแดนไทย-กัมพูชาเสมอ ๆ ทำให้รัฐบาลไทยในขณะนั้นได้เสนอให้มีการแต่งตั้งคณะกรรมการผสมเพื่อดำเนินการตรวจสอบเส้นเขตแดน แต่ก็ไม่ได้รับการตอบสนองจากรัฐบาลกัมพูชา ทำให้ความสัมพันธ์เริ่มทรุดลงอย่างรวดเร็ว
วันที่ 4 สิงหาคม พ.ศ. 2501 รัฐบาลไทยจึงประกาศสถานการณ์ฉุกเฉินในเขตท้องที่จังหวัดตราด, จันทบุรี, ปราจีนบุรี, สุรินทร์, บุรีรัมย์, ศรีสะเกษ และอำเภอเดชอุดม จังหวัดอุบลราชธานี โดยมีใจความแถลงว่าได้มีโจรผู้ร้ายข้ามแดนเข้ามาทำร้ายร่างกาย ประทุษร้ายต่อชีวิตและทรัพย์สินของประชาชนเหตุการณ์จึงตึงเครียดหนักขึ้น
วันที่ 11 สิงหาคม 2501 มีการเจรจาเพื่อปรับปรุงความสัมพันธ์ระหว่างไทย-กัมพูชาขึ้นที่กรุงเทพมหานคร แต่ไม่สามารถเจรจาตกลงกันได้ วันที่ 7 กันยายน ปีเดียวกัน ประเทศไทยได้เดินขบวนประท้วงประเทศกัมพูชา และอ้างถึงกรรมสิทธิ์ของไทยเหนือเขาพระวิหาร นอกจากนี้ยังมีการโจมตีระหว่างสื่อไทยและกัมพูชากันอยู่เนื่อง ๆ จนกระทั่งวันที่ 24 พฤศจิกายน พ.ศ. 2501 รัฐบาลกัมพูชาได้ตัดความสัมพันธ์ทางการทูตกับไทย และความสัมพันธ์ก็เลวร้ายลงจนไปสู่การฟ้องร้องต่อศาลโลก[ต้องการอ้างอิง]
เจ้านโรดมสีหนุ นายกรัฐมนตรีกัมพูชาขณะนั้น นำเรื่องขึ้นเสนอสู่ศาลยุติธรรมระหว่างประเทศในปี พ.ศ. 2502 โดยใช้แผนที่ผนวก 1 เป็นหลักฐานสำคัญ
รายละเอียดคดี

ระหว่างปี 2447 ถึง 2451 ประเทศฝรั่งเศสในฐานะเป็นรัฐผู้อารักขากัมพูชาทำสัญญากับราชอาณาจักรสยามอยู่หลายฉบับ แต่มีสัญญาอยู่ฉบับหนึ่งที่เป็นต้นเหตุของปัญหานี้ คือ สนธิสัญญาสยาม-ฝรั่งเศส ร.ศ. 122 มีความตกลงอยู่ว่า พรมแดนที่เป็นปัญหาให้ถือเอาสันปันน้ำเป็นเกณฑ์ในการแบ่งเขตแดน และให้แต่งตั้งคณะกรรมการปักบันเขตแดน เพื่อได้ทำการสำรวจบริเวณพื้นที่แถบนั้น ต่อมาในปี 2450 ทางการสยามได้ขอให้ทางฝรั่งเศสทำแผนที่พรมแดน ฝรั่งเศสได้จัดทำแผนที่ขึ้นจำนวนหนึ่ง หนึ่งในนั้นเป็นแผนที่ที่ฝรั่งเศสลากเส้นเอาเขาพระวิหารไปอยู่ในฝั่งเขตแดนกัมพูชาของทางฝรั่งเศสด้วย โดยมิได้ยึดแนวสันปันน้ำเป็นเกณฑ์ (แผนที่นี้ต่อมาเรียกว่า "แผนที่ผนวก 1" (Annex I map)) ทางการสยามเองไม่ได้คัดค้านแผนที่นั้นภายในเวลาอันสมควร คณะกรรมการฝ่ายไทยไม่ได้ดำเนินการใด ๆ เลย แม้จะไม่ได้แสดงการยอมรับ แต่ก็ไม่ได้ทำการคัดค้านว่าแผนที่ฉบับที่มีปัญหานั้นไม่ถูกต้อง เสนาบดีกระทรวงมหาดไทยในขณะนั้นคือ สมเด็จฯ กรมพระยาดำรงราชานุภาพ ก็ตรัสขอบใจราชทูตฝรั่งเศสผู้นำส่งแผนที่นั้น และผู้ว่าราชการจังหวัดก็มิได้ทำการทักท้วง
ปี 2468 มีการจัดทำสนธิสัญญาระหว่างสยาม-ฝรั่งเศส โดยมีการอ้างอิงถึงเขตแดนดังกล่าว และในการเจรจาสนธิสัญญาระหว่างสยาม-ฝรั่งเศส ณ กรุงวอชิงตัน เมื่อปี 2490 รัฐบาลสยามไม่ได้ประท้วงประเด็นดังกล่าว นอกจากนี้ในปี 2473 สมเด็จฯ กรมพระยาดำรงราชานุภาพ ได้เสด็จไปเขาพระวิหาร โดยมีผู้สำเร็จราชการฝรั่งเศสรับเสด็จในฐานะทรงเยือนจังหวัดหนึ่งของกัมพูชา แม้ในระหว่าง 2477–2478 มีการสำรวจพบว่ามีความแตกต่างระหว่างเส้นพรมแดนในแผนที่และแนวสันปันน้ำจริง และได้มีการทำแผนที่อื่น ๆ ซึ่งแสดงว่าปราสาทดังกล่าวอยู่ในราชอาณาจักรสยาม แต่สยามยังคงใช้และจัดพิมพ์แผนที่ที่แสดงว่าพระวิหารตั้งอยู่ในกัมพูชาต่อไป เหตุการณ์ต่าง ๆ เหล่านี้ ทำให้ศาลยุติธรรมระหว่างประเทศพิจารณาว่า รัฐบาลไทยขณะนั้นได้ยอมรับ (acquiese) ว่า ฝรั่งเศส มีอำนาจอธิปไตยเหนือเขาพระวิหารเป็นเวลายาวนานถึง 50 ปีมาแล้ว ตามหลักกฎหมายระหว่างประเทศการยอมรับโดยปริยาย (Qui tacet consentire videtur si loqui debuisset ac potuisset)
อาจกล่าวโดยสรุปได้ว่า ศาลโลกจะยอมรับมุมมองของไทยว่าพื้นที่ปราสาทพระวิหารเป็นของไทยหากวาดเส้นเขตแดนอย่างเคร่งครัดตามถ้อยคำของข้อ 1 แห่งสนธิสัญญาเขตแดนปี 2447 และยึดเส้นสันปันน้ำภูมิศาสตร์
วันที่ 15 มิถุนายน 2505 ศาลยุติธรรมระหว่างประเทศ จึงได้ตัดสินให้ปราสาทเขาพระวิหารเป็นของกัมพูชา ด้วยคะแนนเสียง 9 ต่อ 3 นอกจากนั้นยังตัดสินด้วยคะแนนเสียง 7 ต่อ 5 ให้ประเทศไทยส่งคืนโบราณวัตถุที่นำออกมาจากปราสาทเขาพระวิหารตั้งแต่ปี 2497 ซึ่งเป็นปีที่ประเทศไทยได้เข้ายึดครองพื้นที่ดังกล่าว
แผนที่ที่ใช้ในคดี
แผนที่เขตแดนฝรั่งเศส–สยามซึ่งจัดทำขึ้นเมื่อปี 2450 ซึ่งกัมพูชาใช้อ้างอธิปไตยเหนือปราสาทพระวิหาร ("แผนที่ภาคผนวก 1")
แผนที่ A ของทางการไทย แสดงแนวเส้นเขตแดนฝรั่งเศส-สยามปี 2450 (Line 1) กับแนวเส้นเขตแดน (Line 2) ที่ไทยใช้แนวสันปันน้ำเป็นหลักแบ่งเส้นเขตแดนและอ้างสิทธิเหนือพื้นที่สีเขียว
แผนที่ B แสดงที่ตั้งปราสาทพระวิหารและแนวเส้นเขตแดนตามแผนที่ของฝรั่งเศสเมื่อ 100 ปีก่อน (Line 1) กับเส้นเขตแดนที่ไทยกล่าวอ้าง (Line 2) โดยยึดสันปันน้ำ
คณะผู้พิพากษาและตัวแทนทั้งสองฝ่าย > ผู้พิพากษา

ผู้พิพากษามีทั้งหมด 14 ท่าน คะแนนเสียง 9 ต่อ 3 ตัดสินว่าปราสาทเขาพระวิหารอยู่ในอาณาเขตภายใต้อธิปไตยของกัมพูชา และ คะแนนเสียง 7 ต่อ 5 ตัดสินว่า ไทยต้องคืนวัตถุสิ่งประติมากรรม แผ่นศิลา ส่วนปรักหักพังของอนุสาวรีย์รูปหินทราย เครื่องปั้นดินเผาโบราณและปราสาทหรือบริเวณเขาพระวิหารให้แก่กัมพูชา
โบดาน วินิอาร์สกิ (Bohdan Winiarski) : ชาวโปแลนด์ เป็นประธาน — พิพากษาให้เป็นของกัมพูชา
ริคาร์โด อาลฟาโร (Ricardo Alfaro) : ชาวปานามา เป็นรองประธาน — พิพากษาให้เป็นของกัมพูชา
ลูซิโอ มอเรโน กินตานา (Lucio Moreno Quintana) : ชาวอาร์เจนตินา — พิพากษาให้เป็นของไทย
เวลลิงตัน คู (Wellington Koo) : ชาวจีนไต้หวัน — พิพากษาให้เป็นของไทย
เซอร์ เพอร์ซี สเปนเดอร์ (Percy Spender) : ชาวออสเตรเลีย — พิพากษาให้เป็นของไทย
จูลส์ บาเดอวังต์ (Jules Basdevant) : ชาวฝรั่งเศส — พิพากษาให้เป็นของกัมพูชา
อับดุล บาดาวี (Abdul Badawi) : ชาวอียิปต์ — พิพากษาให้เป็นของกัมพูชา
เซอร์ เจรัลด์ ฟิตซ์มอริส (Sir Gerald Fitzmaurice) : ชาวอังกฤษ — พิพากษาให้เป็นของกัมพูชา
วลาดิเมียร์ คอเรดสกี (Vladimir Koretsky) : ชาวรัสเซีย — พิพากษาให้เป็นของกัมพูชา
โคะทะโระ ทะนะกะ (Kotaro Tanaka) : ชาวญี่ปุ่น — พิพากษาให้เป็นของกัมพูชา
โจเซ่ บุสตามันเต อี ริเบโร (José Bustamante y Rivero) : ชาวเปรู — พิพากษาให้เป็นของกัมพูชา
เกตาโน มอเรลลี (Gaetano Morelli) : ชาวอิตาลี — พิพากษาให้เป็นของกัมพูชา
สปีโรปูลอส (Jean Spiropoulos) : ชาวกรีก — งดออกเสียง (ป่วย)
โรแบร์โต คอร์โดวา (Roberto Cordova) : ชาวเม็กซิโก — งดออกเสียง (ป่วย)
ฟิลิป เจสซัป (Philip Jessup) : ชาวอเมริกา (ทนายฝ่ายไทย)
กานเย กวนเยต์ (Garnier-Coignet) : นายทะเบียนศาล
คณะผู้พิพากษาและตัวแทนทั้งสองฝ่าย > คณะผู้แทนของประเทศไทย

หม่อมเจ้าวงษ์มหิป ชยางกูร: เอกอัครราชทูตประจำประเทศเนเธอร์แลนด์ เป็นตัวแทน
หม่อมราชวงศ์เสนีย์ ปราโมช: เนติบัณฑิต
อังรี โรแลง (Henry Rolin) : ศาสตราจารย์กิตติมศักดิ์ มหาวิทยาลัยบรัสเซลส์ และทนายความประจำศาลอุทธรณ์ กรุงบรัสเซลส์
เซอร์ แฟรงก์ ซอสคีส (Sir Frank Soskice) : อดีตแอททอร์นี เยเนราล ในคณะรัฐบาลอังกฤษ
เจมส์ เนวินส์ ไฮด์ (James Nevins Hyde) : เนติบัณฑิตแห่งรัฐนิวยอร์ก และทนายความประจำศาลสูงสุดแห่งสหรัฐอเมริกา
มาร์เซล สลูสนี (Marcel Slusny) : อาจารย์มหาวิทยาลัยบรัสเซลส์ และทนายความประจำศาลอุทธรณ์ กรุงบรัสเซลส์
เจ.จี. เลอ เคนส์ (J. G. Le Quesne) : เนติบัณฑิต
พลโท บุศรินทร์ ภักดีกุล: เจ้ากรมแผนที่ กระทรวงกลาโหม
สุข เปรุนาวิน: รองปลัดสำนักนายกรัฐมนตรี
จินดา ณ สงขลา: รองเลขาธิการ ก.พ.
พันโท พูนพล อาสนจินดา: อาจารย์โรงเรียนแผนที่ กรมแผนที่ กระทรวงกลาโหม
จาพิกรณ์ เศรษฐบุตร: หัวหน้ากองกฎหมาย กรมสนธิสัญญาและกฎหมาย กระทรวงต่างประเทศ
เดวิด เอส ดาวนส์ (David S. Downs) : ทนายความประจำศาลสูง ประเทศอังกฤษ
คณะผู้พิพากษาและตัวแทนทั้งสองฝ่าย > คณะผู้แทนของประเทศกัมพูชา

ฯพณฯ ตรวง กัง (Truong Cang) : สมาชิกสภาองคมนตรี เป็นตัวแทน
ฯพณฯ อุค ชุม (Ouk Chhoim) : อัครราชทูตที่ปรึกษาสถานเอกอัครราชทูตกัมพูชาประจำประเทศฝรั่งเศส
ดีน แอจิสัน (Dean Acheson) : เนติบัณฑิตประจำศาลสูงสุดแห่งสหรัฐอเมริกา อดีตรัฐมนตรีต่างประเทศ สมัยประธาธิบดี ทรูแมน
โรเช่ ปินโต (Roger Pinto) : อาจารย์ประจำคณะนิติศาสตร์ มหาวิทยาลัยปารีส
โปล เรอแตร์ (Paul Reuter) : อาจารย์ประจำคณะนิติศาสตร์ มหาวิทยาลัยปารีส
เบรซ์ เอม คลาเกตต์ (Brice M. Clagett) : เนติบัณฑิต ประจำศาลอุทธรณ์แห่งสหรัฐอเมริกา เขตโคลอมเบีย
พันเอก งิน กาเรต (Ngin Karet) : อธิบดีกรมแผนที่ แห่งกองทัพกัมพูชา
ชาญ ยูรัน (Chan Youran)
เขม สงวน (Chem Snguon)
ปฏิกิริยา > ฝ่ายไทย

ตัวอย่างเสียง:
| --- | --- |
Sarit Dhanarajata's statement on July 4, 1962: 

"แถลงการณ์ของจอมพลสฤษดิ์ ธนะรัชต์ ต่อประชาชนชาวไทย เรื่องปราสาทเขาพระวิหาร เมื่อวันที่ 4 กรกฎาคม พ.ศ. 2505"
หากไม่ได้ยินเสียง โปรดดูเพิ่มที่ วิกิพีเดีย:วิธีใช้สื่อ
วันที่ 13 กรกฎาคม พ.ศ. 2505 หลังจากศาลโลกตัดสินแล้ว 20 กว่าวัน รัฐบาลไทยโดย ถนัด คอมันตร์ รัฐมนตรีว่าการกระทรวงการต่างประเทศ ได้มีหนังสือไปยัง นายอูถั่น เลขาธิการสหประชาชาติ เพื่อประท้วงคำพิพากษาของศาลโลกโดยอ้างว่าคำพิพากษานั้นขัดต่อกฎหมายและความยุติธรรม นอกจากนี้ ยังสงวนสิทธิที่ประเทศไทยจะเรียกร้องปราสาทพระวิหารกลับคืนในอนาคตด้วย
"ในแถลงการณ์เป็นทางการลงวันที่ 3 กรกฎาคม ค.ศ. 1962 (พ.ศ. 2505) รัฐบาลของพระบาทสมเด็จพระเจ้าอยู่หัวได้ประกาศต่อประชาชนแสดงความไม่เห็นพ้องด้วยกับคำพิพากษาของศาลที่กล่าวข้างต้น โดยมีเหตุผลว่า ตามความเห็นของรัฐบาล คำพิพากษาขัดต่อข้อกำหนดอันชัดแจ้งของบทที่เกี่ยวเนื่องของสนธิสัญญา ค.ศ. 1904 (พ.ศ. 2447) และ ค.ศ. 1907 (พ.ศ. 2450) และขัดต่อหลักกฎหมาย และความยุติธรรม แต่อย่างไรก็ดีรัฐบาลก็ยังแถลงว่าในฐานะที่เป็นสมาชิกสหประชาชาติรัฐบาลของพระบาทสมเด็จพระเจ้าอยู่หัวจะปฏิบัติตามพันธกรณีที่ตนมีอยู่ตามคำพิพากษาดังกล่าว เพื่อปฏิบัติหน้าที่ของตนให้สมบูรณ์ตามข้อ 94 ของกฎบัตร
ข้าพเจ้าใคร่จะแจ้งให้ท่านทราบว่า ในการตัดสินใจที่จะปฏิบัติตามคำพิพากษาของศาลยุติธรรมระหว่างประเทศในคดีเกี่ยวกับปราสาทพระวิหารนั้น รัฐบาล ของพระบาทสมเด็จพระเจ้าอยู่หัว ปรารถนาที่จะตั้งข้อสงวนอันชัดแจ้งเกี่ยวกับสิทธิใด ๆ ที่ประเทศไทยมีหรืออาจมีในอนาคต เพื่อเอาปราสาทพระวิหารกลับคืนมา โดยอาศัยกระบวนการกฎหมายที่มีอยู่หรือที่จะพึงนำมาใช้ได้ในภายหลัง และตั้งข้อประท้วงต่อคำพิพากษาของศาลยุติธรรมระหว่างประเทศ ที่ตัดสินให้ปราสาทพระวิหารเป็นของกัมพูชา"
หลังจากนั้น เวลา 12:00 นาฬิกา วันที่ 15 กรกฎาคม พ.ศ. 2505 พลโทประภาส จารุเสถียร ได้คุมทหารและตำรวจตระเวนชายแดนเชิญธงชาติไทยจากหน้าผาเป้ยตาดีลงมาทั้งเสาโดยไม่ชักธงลง และนำไปติดตั้งไว้บริเวณฐานปฏิบัติการ ตชด. ที่ผามออีแดง และทางกัมพูชาก็ส่งเจ้าหน้าที่ขึ้นมาประจำการบนปราสาท
ปฏิกิริยา > ฝ่ายกัมพูชา

หลังจากที่ศาลยุติธรรมระหว่างประเทศได้ตัดสินให้ปราสาทเขาพระวิหารตกเป็นของกัมพูชา ได้มีการเฉลิมฉลองทั่วทั้งพระราชอาณาจักรกัมพูชา มีการประกาศวันหยุดราชการ และในปี พ.ศ. 2506 สมเด็จเจ้าสีหนุได้เสด็จขึ้นปราสาทพระวิหารเพื่อทำพิธีบวงสรวง ทางสะพานโบราณ (ช่องบันไดหัก) หลังจากที่ทรงทราบว่ากัมพูชาชนะคดีปราสาทพระวิหาร[ต้องการอ้างอิง]
| วิดีโอหลายคลิปจากแหล่งข้อมูลภายนอก |
| --- | --- |
 พระนโรดม สีหนุเสด็จปราสาทเขาพระวิหาร (ภาษาเขมร) ที่ยูทูบ
การตีความคำพิพากษา

บทความหลัก: กรณีการตีความคำพิพากษาคดีปราสาทพระวิหาร
เมื่อวันที่ 28 เมษายน 2554 กัมพูชาได้ยื่นคำร้องต่อศาลโลกเพื่อขอให้ศาลตีความคำพิพากษาคดีปราสาทพระวิหาร พ.ศ. 2505 (เกี่ยวกับพื้นที่บริเวณโดยรอบตัวปราสาทพระวิหาร) และในวันเดียวกันประเทศกัมพูชาได้ยื่นคำร้องต่อศาลโลกเพื่อขอให้ศาลระบุมาตรการคุ้มครองชั่วคราวเพื่อรักษาสิทธิของกัมพูชาอย่างเร่งด่วน  เหตุการณ์ดังกล่าวนำไปสู่ความขัดแย้งระหว่างไทยกับกัมพูชาอีกครั้ง ปัจจุบันคดีดังกล่าวยังอยู่ในระหว่างกระบวนพิจารณาของศาลโลก
แหล่งข้อมูลอื่น

Temple of Preah Vihear (Cambodia v. Thailand) หน้าภาพรวมคดีของศาลยุติธรรมระหว่างประเทศ (อังกฤษ)
คณะผู้แทนฝ่ายไทย ในคดีเขาพระวิหาร
คณะผู้แทนฝ่ายกัมพูชา ในคดีเขาพระวิหาร
ทหารและตำรวจตระเวนชายแดนเชิญเสาธงชาติไทยจากยอดผาเป้ยตาดี 15 กรกฎาคม 2505
อูเอซเซ ซัสซูโอโลกัลโช

สหภาพกีฬาฟุตบอลซัสซูโอโล (อิตาลี: Unione Sportiva Sassuolo Calcio) เป็นสโมสรฟุตบอลอิตาลีตั้งอยู่ในเมืองซัสซูโอโล แคว้นเอมีเลีย-โรมัญญา พวกเขาได้เล่นในเซเรียอาเป็นครั้งแรกในฤดูกาล 2013-14 หลังจากเป็นแชมป์เซเรียเบ 2012-13
เนื่องจากในเมืองซัสซูโอโลไม่มีสนามแข่งขันที่ได้รับการรับรองจากเซเรียอา พวกเขาจึงต้องลงเล่นเกมเหย้าที่สนามมาเปย์-ชิตตาเดลตรีโกโลเร (Mapei Stadium-Città del Tricolore) ในเมืองเรจโจเอมีเลียที่อยู่ใกล้เคียง สโมสรได้ซื้อสนามนี้ในเดือนธันวาคม ค.ศ. 2013
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

อูเอซเซ ซัสซูโอโลกัลโช ที่เฟซบุ๊ก
| ด ค กผู้เล่นชุดปัจจุบันของอูเอซเซ ซัสซูโอโลกัลโช  |
| --- | --- |
 2 Marlon  4 Magnanelli (c)  5 Ayhan  6 Rogério  7 Boga  8 Lopez  9 Caputo  10 Đuričić  13 Peluso  14 Obiang  17 Müldür  18 Raspadori  19 Romagna  21 Chiricheș  22 Toljan  23 Traorè  25 เบราร์ดี  27 Haraslín  30 Oddei  31 Ferrari  35 Piccinini  47 Consigli  56 Pegolo  63 Turati  68 Bourabia  73 โลกาเตลลี  77 Kyriakopoulos  92 Defrel  ผู้ฝึกสอน: De Zerbi
พรรครวมพลัง

| พรรครวมพลัง  |
| --- | --- |

ชื่อย่อ: รปช.   ACT.
ผู้ก่อตั้ง: สุเทพ เทือกสุบรรณ   เอนก เหล่าธรรมทัศน์  แนวร่วม กปปส.
หัวหน้า: ภูมิ เทือกสุบรรณ (รักษาการ)
เลขาธิการ: ภูมิ เทือกสุบรรณ
เหรัญญิก: ชลิดา บุรณศิริ
นายทะเบียนสมาชิก: ยศวัจน์ ธนทรงทรัพย์ (รักษาการ)
กรรมการบริหาร: เพชรน้ำหนึ่ง ศรีวรรธนะ นงนุช เพชรสังฆาต ยศวัจน์ ธนทรงทรัพย์
ที่ปรึกษา: สุเทพ เทือกสุบรรณ
คำขวัญ: นำปัญญารับใช้ประชาชน
ก่อตั้ง: 25 พฤษภาคม พ.ศ. 2561 (6 ปี)
ที่ทำการ: 446 ซอยรัชดาภิเษก 26 ถนนรัชดาภิเษก แขวงสามเสนนอก เขตห้วยขวาง กรุงเทพมหานคร 142 อาคารทูแปซิฟิค ห้อง 1707 ถนนสุขุมวิท เขตคลองเตย (ที่อยู่เพื่อติดต่อ)
สมาชิกภาพ  (ปี 2565): 10,656 คน
อุดมการณ์: อนุรักษนิยม   ชาตินิยม   กษัตริย์นิยม   อำนาจนิยม
จุดยืน: ขวา
สี:   ม่วง
สภาผู้แทนราษฎร: 0 / 495 
เว็บไซต์
act-party.org
การเมืองไทย   รายชื่อพรรคการเมือง การเลือกตั้ง
พรรครวมพลัง (อังกฤษ: Action Coalition Party; ชื่อย่อ:รพ./AC.) เป็นพรรคการเมืองในประเทศไทย ที่จดทะเบียนก่อตั้งในปี พ.ศ. 2561 ก่อตั้งขึ้นโดยแนวร่วม กปปส. สุเทพ เทือกสุบรรณ และ เอนก เหล่าธรรมทัศน์
สัญลักษณ์พรรครวมพลังประชาชาติไทย
ประวัติ

กลุ่มรวมพลังประชาชาติไทย เริ่มยื่นจดแจ้งชื่อพรรคต่อ คณะกรรมการการเลือกตั้ง เมื่อวันที่ 25 พฤษภาคม พ.ศ. 2561 มีนาย ทวีศักดิ์ ณ ตะกั่วทุ่ง ทนายความส่วนตัวของทนาย สุเทพ เทือกสุบรรณ เป็นผู้ยื่นจดแจ้ง โดยมีบุคคลที่มีชื่อเสียงเข้าร่วมงานกับพรรคอาทิ พลตำรวจเอก วสิษฐ เดชกุญชร อดีตรองอธิบดีกรมตำรวจ ประสาร มฤคพิทักษ์ สุริยะใส กตะศิลา พิเชฐ พัฒนโชติ สำราญ รอดเพชร และจาตุรันต์ บุญเบ็ญจรัตน์ เป็นต้น โดยได้มีการเปิดตัวพรรคในวันอาทิตย์ที่ 3 มิถุนายน พ.ศ. 2561 ที่ศาลาดนตรีสุริยเทพ มหาวิทยาลัยรังสิต
กระทั่งวันที่ 5 สิงหาคม พ.ศ. 2561 ทางพรรคได้จัดให้มีการประชุมเพื่อเลือกหัวหน้าพรรค เลขาธิการพรรค และคณะกรรมการบริหารพรรคซึ่งที่ประชุมได้มีมติเลือก หม่อมราชวงศ์จัตุมงคล โสณกุล ที่นาย สุเทพ เทือกสุบรรณ เป็นผู้เสนอชื่อเป็นหัวหน้าพรรค นายทวีศักดิ์ ณ ตะกั่วทุ่ง เป็นเลขาธิการพรรค
ต่อมาในวันพุธที่ 8 สิงหาคม พ.ศ. 2561 หม่อมราชวงศ์จัตุมงคลได้ยื่นจดทะเบียนจัดตั้งพรรคต่อ กกต. ด้วยทุนจดทะเบียน 30 ล้าน 5 แสนบาทและผู้ร่วมก่อตั้งพรรคทั้งสิ้น 607 คน ได้รับการจดทะเบียนและประกาศในราชกิจจานุเบกษา เมื่อวันที่ 13 ธันวาคม พ.ศ. 2561
ในปี พ.ศ. 2562 ทางพรรคได้แต่งตั้ง นายแพทย์วรงค์ เดชกิจวิกรม เป็นประธานเจ้าหน้าที่บริหารพรรค แต่เขาก็ได้ลาออกจากพรรคในเดือนมิถุนายน พ.ศ. 2563 ต่อมาในเดือนกรกฎาคมของปีเดียวกัน ที่ประชุมพรรคได้เลือกนายทวีศักดิ์ ณ ตะกั่วทุ่ง เป็นหัวหน้าพรรคคนใหม่ และแต่งตั้งนายดวงฤทธิ์ เบ็ญจาธิกุล ชัยรุ่งเรือง เป็นเลขาธิการพรรค จากนั้นในวันอาทิตย์ที่ 21 พฤศจิกายน พ.ศ. 2564 ได้มีการจัดการประชุมใหญ่เพื่อเลือกตั้งคณะกรรมการบริหารพรรคชุดใหม่ โดยที่ประชุมมีมติเลือก นายเอนก เหล่าธรรมทัศน์ เป็นหัวหน้าพรรคคนใหม่ ส่วนนายดวงฤทธิ์ ยังคงเป็นเลขาธิการพรรค นอกจากนี้ยังได้ทำการเปลี่ยนแปลงที่ทำการพรรคมาเป็นที่ 29 ซอยเพชรเกษม 102/3 แขวงบางแคเหนือ เขตบางแค
ในวันอาทิตย์ที่ 24 เมษายน พ.ศ. 2565 พรรครวมพลังประชาชาติไทย ได้จัดการประชุมใหญ่เพื่อเลือกตั้งคณะกรรมการบริหารพรรคแทนตำแหน่งที่ว่างซึ่งที่ประชุมมีมติเลือก พัชรินรุจา จันทโรนานนท์ อดีตกรรมการบริหารพรรคให้ดำรงตำแหน่งเลขาธิการพรรคแทน นายดวงฤทธิ์ เบ็ญจาธิกุล ชัยรุ่งเรือง ที่ลาออกไปก่อนหน้านี้ นอกจากนี้ยังได้เลือก นายศักราช ฟ้าขาว และ พลอากาศโทวัชระ ฤทธาคนี เป็นกรรมการบริหารพรรคแทนตำแหน่งที่ว่าง พร้อมกับแก้ไขข้อบังคับพรรคเปลี่ยนแปลงชื่อพรรคเป็น พรรครวมพลัง รวมถึงตราโลโก้พรรครูปพญานาค
ต่อมาในวันอังคารที่ 17 มกราคม พ.ศ. 2566 นายเขตรัฐได้ยื่นหนังสือลาออกจากสมาชิกพรรคทำให้ต้องพ้นจากตำแหน่งโฆษกพรรค ก่อนจะทำการยื่นหนังสือลาออกจากการเป็น ส.ส. โดยในวันเดียวกัน นายเขตรัฐได้ให้สัมภาษณ์ว่าในเช้าวันพุธที่ 18 มกราคม พ.ศ. 2566 ได้เตรียมเดินทางไปสมัครเป็นสมาชิกพรรครวมไทยสร้างชาติ ในวันที่ 5 กุมภาพันธ์ พ.ศ. 2566 พรรครวมพลังได้จัดการเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือกนายดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม และนางสุเนตตา แซ่โก๊ะ เป็นหัวหน้าพรรคและเลขาธิการพรรคคนใหม่ รวมถึงการแก้ไขเปลี่ยนแปลงข้อบังคับพรรคโดยย้ายที่ทำการพรรคไปอยู่ที่ 52 ถนนแจ่มนุสรณ์ ตำบลหมากแข้ง อำเภอเมืองอุดรธานี จังหวัดอุดรธานี
ในวันที่ 31 มีนาคม 2567 พรรครวมพลังได้จัดประชุมใหญ่เพื่อเลือกตั้งคณะกรรมการบริหารพรรคชุดใหม่จำนวน 7 คน ที่ประชุมมีมติเลือกนายดนุช ให้ดำรงตำแหน่งหัวหน้าพรรคอีกสมัย ส่วนตำแหน่งเลขาธิการพรรคตกเป็นของ ภูมิ เทือกสุบรรณ
คณะกรรมการบริหารพรรค > หัวหน้าพรรค

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | ชื่อ | เริ่มวาระ | สิ้นสุดวาระ |
| 1 |  | หม่อมราชวงศ์จัตุมงคล โสณกุล | 15 ธันวาคม พ.ศ. 2561 | 5 กรกฎาคม พ.ศ. 2563 |
| 2 |  | ทวีศักดิ์ ณ ตะกั่วทุ่ง | 5 กรกฎาคม พ.ศ. 2563 | 21 พฤศจิกายน พ.ศ. 2564 |
| 3 |  | เอนก เหล่าธรรมทัศน์ | 21 พฤศจิกายน พ.ศ. 2564 | 1 กุมภาพันธ์ พ.ศ. 2566 |
| 4 |  | ดนุช ตันเทอดทิตย์ | 5 กุมภาพันธ์ พ.ศ. 2566 | ปัจจุบัน |
คณะกรรมการบริหารพรรค > เลขาธิการพรรค

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | ชื่อ | เริ่มวาระ | สิ้นสุดวาระ |
| 1 |  | ทวีศักดิ์ ณ ตะกั่วทุ่ง | 15 ธันวาคม พ.ศ. 2561 | 5 กรกฎาคม พ.ศ. 2563 |
| 2 |  | ดวงฤทธิ์ เบ็ญจาธิกุล ชัยรุ่งเรือง | 5 กรกฎาคม พ.ศ. 2563 | มีนาคม พ.ศ. 2565 |
| 3 |  | พัชรินรุจา จันทโรนานนท์ | 24 เมษายน พ.ศ. 2565 | 9 พฤศจิกายน พ.ศ. 2565 |
| 4 |  | สุเนตตา แซ่โก๊ะ | 5 กุมภาพันธ์ พ.ศ. 2566 | 26 ธันวาคม พ.ศ. 2566 |
ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง | ผู้นำเลือกตั้ง |
| --- | --- | --- | --- | --- | --- | --- |
| 2562 | 5 / 500 | 415,585 | 1.17% |  5 | ร่วมรัฐบาล | สุเทพ เทือกสุบรรณ |
| 2566 | 0 / 500 |  |  |  5 | ไม่ได้รับเลือกตั้ง | ดนุช ตันเทอดทิตย์ |